તેણે સ્પષ્ટપણે કહ્યું કે, તેને તમારા માટે કોઈ લાગણી નથી અને બધા સંબંધો તોડી નાખ્યા. આપણે કોઈને રિલેશનમાં રહેવા માટે ફોર્સ ન કરી શકીએ એટલે હું સલાહ આપીશ કે, તમે તેના નિર્ણયને માન આપો અને આ રિલેશનને ભૂલી જાવ. હું સમજું છું કે, તમે દુ:ખી છો અને મૂર્ખ હોવાનું અનુભવી રહ્યાં છો કેમ કે, તમે તેની પાછળ ઘણાં રૂપિયા ખર્ચ્યા છે. પણ શું તેણે ક્યારેય તમને કશું ખરીદી લાવવાનું કહ્યું હતું કે, પછી આ તમારો તેના પ્રત્યેનો પ્રેમ જાહેર કરવાની રીત હતી? જો તમે તમારી ઈચ્છાથી તેને બધી ગિફ્ટ્સ આપી છે તો તમારે તેને પાછી લેવી જોઈએ નહીં. પણ જો તેણે તે બધી ગિફ્ટ્સ ખરીદવામાં તમારી મદદ માગી હોય તો તમે નક્કી તેના પૈસા માગી શકો. કોઈના પ્રેમમાં હોઈએ અને તેના માટે રૂપિયા ખર્ચીએ તેમાં કંઈ જ ખોટું નથી પણ તેની પાછળના ઈન્ટેશન ખૂબ જ મહત્વના છે.